EkBass/fiwiki-20250220-pages-articles huggingface dataset:
Marttisenjärvi

Marttisenjärvi on saman nimisen kylän yhteydessä sijaitseva matala järvi Vieremällä Pohjois-Savon maakunnan pohjoisimmassa osassa. Sen pinta-ala on 5,2 neliökilometriä. Etäisyys Kuopiosta on 118 kilometriä pohjoisluoteeseen.Marttisenjärvi. Järviwiki. Viitattu 12.11.2022. == Maantiede == Marttisenjärven pituus kaakosta luoteeseen on 4,2 kilometriä. Järven eteläosa jakautuu Pänninlahteen ja Hietalahteen, pohjoisosa jakautuu Talvilahteen ja Kesälahteen, joiden välissä sijaitsee Koiraniemi. Noin kaksi kolmasosaa Marttisenjärvestä on vähintään kaksi metriä ja enintään neljä metriä syvä. Syvin kohta, kymmenen metriä, sijaitsee järven lounaisosassa. Marttisenjärven saariluku on kolme. Laajin saari on järven pohjoisosassa sijaitseva Marttisensaari (noin 20 ha). Kaksi muuta saarta ovat vähäisiä luotoja. Marttisenjärveä ympäröi suo- ja metsämaa, kuten Pänninsuo Pänninlahden eteläpuolella. Marttisenjärveen laskee Suojoki ja Salmipuro koillisesta. Marttisenjärvi laskee Marttisenjokea lounaaseen Salahminjärveen (109,2 metriä mpy), jonne etäisyys on nelisen kilometriä. Marttisenjoen rannoilla on runsaasti peltomaata. Marttisenjärven luoteispuolella sijaitsee Rotimo. Marttisenjärven ja Rotimon välissä sijaitsee Kaatiainen. Marttisenjärven vesitilavuus on 15 765 000 kuutiometriä. Marttisenjärvi (04.549.1.001) kuuluu Marttisenjoen valuma-alueeseen (04.549), joka on kolmannen jakovaiheen vesistö Vuoksen päävesistössä (04). Toinen jakovaihe on Salahminjärven valuma-alue (04.54) ja ensimmäinen on Iisalmen reitin valuma- alue (04.5). Marttisenjoen valuma-alueeseen kuuluu Marttisenjärven ohella Kaatiainen, Murtolampi, Latvalampi ja Herttalampi.Marttisenjoen valuma-alue (04.549). Järviwiki. Viitattu 12.11.2022. == Lähteet == Luokka:Vieremän järvet Luokka:Iisalmen reitin valuma-alue
Wheel (yhtye)

Wheel on suomalainen progressiivista metallia soittava yhtye. == Historia == Yhtye on perustettu vuonna 2015 kun laulaja James Lascelles muutti Suomeen. Lascelles tapasi televisio-ohjelman esiintymisessä yhtyeen ytimen muodostavat henkilöt. Yhtyeen ensimmäinen EP-levy julkaistiin vuonna 2015 ja toinen EP Path julkaistiin vuonna 2017. Yhtye julkaisi debyyttialbuminsa Moving Backwards helmikuussa 2019 ja toisen albumin Resident Human maaliskuussa 2021. Toisen albumin kappale "Movement" on julkaistu singlenä. Kappale kertoo retoriikasta, joka seurasi George Floydin murhaa ja siihen liittyvästä empatian ja logiikan puutteesta. Kappale liittyy siihen, miten sijoittavat omaisuuden ihmishenkeä korkeammalle sijalle. Albumilta on julkaistu toinen single "Hyperion", jonka inspiraatio on peräisin Dan Simmonsin Hyperion Cantos -sarjasta: kappale käsittelee ihmiskunnan suhdetta kuolevaisuuteen. Yhtyeen kolmas albumi Charismatic Leaders julkaistiin huhtikuussa 2024. Albumilta julkaistiin kolme singleä: "Empire", "Porcelain" ja "Disciple". "Empire"-kappaleelle julkaistiin myös musiikkivideo. Albumin kappaleet käsittelevät politiikan henkilökultteja. == Diskografia == === Studioalbumit === * * * === EP-levyt === * * == Lähteet == == Aiheesta muualla == * Luokka:Suomalaiset progressiiviset metalliyhtyeet
Brittiläiset Leewardsaaret

Brittiläiset Leewardsaaret () oli Yhdistyneen kuningaskunnan siirtomaa Leewardsaarilla Karibianmerellä vuosina 1671–1816 ja 1833–1958. Alue oltiin jaettu kahdeksi eri siirtomaaksi 1800-luvun alussa, jonka jälkeen ne yhdistettiin uudestaan. Siirtomaa lakkasi olemasta vuonna 1958, kun Brittiläiset Neitsytsaaret irroitettiin siitä, ja jäljelle jääneet saaret liitettiin Länsi-Intian federaatioon. Myös Dominica oli osa aluetta vuodesta 1833 eteenpäin, mutta vuonna 1940 se siirrettiin Brittiläisiin Windwardsaariin. == Historia == Leewardsaarten brittiläinen siirtomaa perustettiin vuonna 1671, ja se oli olemassa vuoteen 1816. Tällöin Antigua, Barbuda ja Montserrat yhdistettiin uudeksi alueeksi ja Saint Kitts, Nevis, Anguilla ja Neitsytsaaret toiseksi. Nämä siirtomaat yhdistyivät uudestaan vuonna 1833. Tammikuussa 1958 kaikki muut saaret, paitsi Neitsytsaaret liitettiin Länsi-Intian federaatioon. Kahta vuotta myöhemmin Neitsytsaarista tuli oma kruununsiirtomaansa. == Lähteet == == Aiheesta muualla == Lewardsaaret Luokka:Brittiläinen Länsi-Intia Luokka:Karibian historia
Lauri Hei

Lauri Hei (s. 1989) on suomalainen runoilija ja kuvataiteilija. Lauri Hei on Naantalissa syntynyt ja Kuopiossa asuva runoilija, kuvataiteilija ja ohjelmistokehittäjä. Hein runoja on julkaistu mm. Tuli & Savu -lehdessä ja norjalaisen Audiatur-festivaalin pohjoismaisia runoilijoita esittelevässä antologiasarjassa. Vuonna 2019 Hei palkittiin J. H. Erkon kirjoituskilpailussa kolmannella sijalla. Hei on ollut kuratoimassa myös useita monitaiteellisia projekteja mm. kokeellisen runouden ja kirjallisuuden näyttelystä Nokturnon digitaalisiin residensseihin. Kuvataiteen saralla Heille ominaisimpia teoksia ovat käsitteellisiä performansseja kuvaavat ja digitaalisia virheitä estetisoivat videoteokset. Hei on esimerkiksi tutkinut teoksissaan kuvan ja digitalisaation suhdetta. Hein esikoisrunokokoelma on Poesian julkaisema Paperi – lalivit. Hein teosta on luonnehdittu katkoksia ja visuaalisia merkityksiä hyödyntäväksi. == Teokset == * == Lähteet == Luokka:Suomalaiset runoilijat Luokka:Vuonna 1989 syntyneet Luokka:Elävät henkilöt
OMRON

Omron (tyyliteltynä OMRON) on japanilainen yritys, joka valmistaa muun muassa teollisuusautomaation laitteita ja elektroniikan komponentteja. Yritys on perustettu 10. toukokuuta 1933 ja yhtiöitetty 19. toukokuuta 1948. Vuonna 1933 Kazuma Tateishi perusti Tateishi Electric Worksin Osakassa. Yritys muutti nimeksi Tateishi Electric Corporation 19. toukokuuta 1948. Tavaramerkki OMRON on varattu tammikuussa 1959. Marraskuussa 1968 yritys vaihtoi englanninkieliseksi nimeksi Omron Tateisi Electronics. OMRON Suomi on muun muassa terveystuotteisiin, kuten verenpainemittareihin ja kuumemittareihin erikoistunut yritys. Muita toimialoja ovat teollisuusautomaatio, Inspection Systems ja sähkökomponentit . == Lähteet == == Aiheesta muualla == * OMRON Suomi Luokka:Terveydenhoitoalan tuotemerkit Luokka:Teollisuusautomaation valmistajat
Suurijärvi (Suonenjoki, Suurijärvi)

Suurijärvi on suurelta osin mäkisen metsämaan reunustama järvi Suonenjoen ja Leppävirran rajalla Pohjois-Savon maakunnassa. Sen pinta-ala on 1,1 neliökilometriä. Etäisyys Kuopiosta on 35 kilometriä etelälounaaseen. Järven itäinen osa sijaitsee Leppävirran alueella. Eteläinen, läntinen ja pohjoinen osa sijaitsee Suonenjoen alueella. Suurijärvi laskee kahta erillistä uomaa Kuvansiin.Suurijärvi. Järviwiki. Viitattu 15.11.2022. == Maantiede == Suurijärven ulottuvuus etelästä pohjoiseen on 2,55 kilometriä. Järven leveys vaihtelee merkittävästi, levein kohta on altaan keskiosassa. Huomattavin lahti on järven länsiosan nimetön, suultaan avoin lahti, jonka rannalla sijaitsee muutaman hehtaarin laajuinen peltoalue. Runsas kolmasosa Suurijärvestä on nollasta kolmeen metriä syvä. Noin puolet on vähintään kuusi metriä syvä, siitä noin puolet eli noin neljäsosa järvestä on vähintään kaksitoista metriä syvä. Järven itäosa on länsiosaa syvempi ja syvin kohta, 26 metriä, sijaitsee itärannan lähellä. Pohjoisessa järvi on korkeintaan pari metriä syvä. Suurijärven saariluku on kuusi. Saaret ovat pieniä ja vailla karttanimiä. Järven länsipuolella sijaitsee Suurijärven kylä. Sen eteläpuolella sijaitsee Viinamäki, jonka huippu on noin 150 metriä merenpinnan yläpuolella eli noin 50 metriä järvenpintaa korkeammalla. Suurijärveen virtaa tulo-ojia sen itäpuolisista pienistä metsäjärvistä. Suurijärven eteläkolkasta alkaa Kuvansiin (98,5 metriä mpy) laskeva noin 400 metriä pitkä uoma. Järven länsirannalta alkaa Variskorvenpuro, joka virtaa runsaat kaksi kilometriä luoteeseen ja yhtyy Kutunjokeen, joka virtaa etelään ja laskee Kuvansin pohjoisosaan. Suurijärven vesitilavuus on 7 846 000 kuutiometriä. Suurijärvi (04.265.1.001) kuuluu Kutunjoen valuma-alueeseen (04.265), joka on kolmannen jakovaiheen vesistö Vuoksen päävesistössä (04). Toinen jakovaihe on Sorsaveden valuma-alue (04.26) ja ensimmäinen on Haukiveden–Kallaveden alue (04.2). Kutunjärvi, Saittajärvi ja Suurijärvi ovat laajimmat Kutunjoen valuma-alueen 51:stä vähintään hehtaarin laajuisesta vakavedestä. Seuraavina tulevat alle puolen neliökilometrin laajuiset Kolunpohja, Särkinen ja Salmoset.Kutunjoen valuma-alue (04.265). Järviwiki. Viitattu 15.11.2022. Suonenjoella ja Leppävirralla sijaitsee useita Suurijärvi-nimisiä vakavesiä. Laajin on Unnukan alueen Suurijärvi (04.271.1.057).Suurijärvi . Järviwiki. Viitattu 15.11.2022. == Lähteet == Luokka:Leppävirran järvet Luokka:Suonenjoen järvet Luokka:Haukiveden–Kallaveden alue
Hitjuksenjärvi

Hitjuksenjärvi on niemien jakama, saareton metsäjärvi Juvalla Etelä-Savon maakunnan keskiosassa. Sen pinta-ala on 68 hehtaaria. Etäisyys Mikkelistä on 34 kilometriä itäkoilliseen. Noin kilometri Hitjuksenjärveltä etelään sijaitsee Kirkkokiviksi kutsuttuja kookkaita siirtolohkareita, jotka on tulkittu muinaiseksi uhripaikaksi. Hitjuksenjärven rannoilta on löydetty muinaisia hautapaikkoja.Hitjuksenjärvi. Järviwiki. Viitattu 19.11.2022. == Maantiede == Hitjuksenjärven ulottuvuus lännestä itään on 1,6 kilometriä ja etelästä pohjoiseen 1,2 kilometriä. Suurin osa järven pinta-alasta muodostuu kolmesta lahdesta (Pohjoislahti, Saunalahti, nimetön lahti). Lahtia erottaa kaksi niemimaata, joista itäisen nimi on Hitjuksenniemi. Noin seitsemäsosa Hitjuksenjärvestä on vähintään kymmenen metriä syvä. Syvin vyöhyke ulottuu järven kaakkoisosasta kohti Saunalahtea. Myös järven lounais- ja koillisosassa on vähintään kymmenen metriä syvä alue. Hitjuksenjärven ranta-alue on pientalojen täplittämää metsämaata. Järven länsipuolitse kulkee yhdystie 15161 ja itäpuolitse yhdystie 15156. Hitjuksenniemen korkein kohta on noin 125 metriä merenpinnan yläpuolella. Järven lounaispuolella kohoaa Hitjuksenmäki, jonka laki on yli 150 metriä merenpinnan yläpuolella. Hitjuksenjärven pohjoispuolella sijaitsee Kankaisjärvi (95,6 metriä mpy) ja itäpuolella Ruokojärvi (95,4 metriä mpy). Järvien väliset kannakset ovat paikoin alle sata metriä leveitä. Hitjuksenjärven vesitilavuus on 3 482 000 kuutiometriä. Hitjuksenjärvi (04.116.1.019) kuuluu Huosiosjoen-Tylhyjoen valuma-alueeseen (04.116), joka on kolmannen jakovaiheen vesistö Vuoksen vesistössä (04). Toinen jakovaihe on Ala-Saimaan alue (04.11) ja ensimmäinen on Suur-Saimaan alue (04.1). Huosiosjoen-Tylhyjoen valuma-alueeseen kuuluu 37 vähintään hehtaarin laajuista järveä. Kuusi laajinta ovat Pyhäjärvi, Kotijärvi, Ruokojärvi, Särkijärvi, Kankaisjärvi ja Lanikko. Hitjuksenjärvi on seitsemänneksi laajin.Huosiosjoen-Tylhyjoen valuma-alue (04.116). Järviwiki. Viitattu 19.11.2022. == Lähteet == Luokka:Juvan järvet Luokka:Ala-Saimaan alue
Ayah Marar

(Laura) Ayah Marar (; s. 20. syyskuuta 1980, Amman) on jordanialaissyntyinen, Isoon-Britanniaan asettunut laulaja-lauluntekijä.Ayah Marar ArtistInfoAyah Marar AllMusic Hänen edustamikseen genreiksi on luokiteltu dancemusiikki, elektroninen musiikki, pop, dubstep ja drum and bass. Marar muutti 18-vuotiaana Isoon-Britanniaan opiskellakseen musiikkia Warwickin yliopistossa. Hän aloitti vaikuttamisen drum and bass -piireissä. Muutettuaan lopulta Lontooseen hän sai työpaikan levykaupasta ja perusti oman levy- yhtiönsä, lyhytikäiseksi jääneen Lucky Devilin. Marar teki läpimurtonsa esiintyjänä vuonna 2003 Loxy & Inkin kappaleessa "Dance Child", jossa hän lauloi ja jota hän oli mukana tekemässä. Vuonna 2013 hän saavutti menestystä esiintymisellään Calvin Harrisin singlessä "Thinking About You" (2013). Marar myös asui lyhyesti Calvin Harrisin kanssa. Hän lauloi kolmessa kappaleessa tämän debyyttialbumilla I Created Disco (2007). Mararin muiden yhteistyökumppaneiden joukossa ovat olleet Toddla T, DJ Fresh, Camo & Krooked, Bassline Smith, Dilemn ja Jack Peñate. Mararin oma solistina tekemä debyyttisingle oli "Mind Controller" (2012), joka julkaistiin hänen uudella levymerkillään Hussle Girlillä. Lokakuussa 2012 ilmestyi Mararin ensimmäinen albumi The Real, jossa on kuultavissa monien elektronisen musiikin alalajien vaikutus. == Lähteet == Luokka:Jordanialaiset muusikot Luokka:Brittiläiset laulajat Luokka:Laulaja-lauluntekijät Luokka:Vuonna 1980 syntyneet Luokka:Elävät henkilöt
Göran Greider

Göran Greider (s. 12. joulukuuta 1959) on ruotsalainen kirjailija ja toimittaja. Hän on toiminut Dala-Demokratenin päätoimittajana vuodesta 1999. Urallaan Greider on julkaissut muun muassa runokokoelmia sekä yhteiskuntakriittisiä teoksia. Hän on aatemaailmaltaan sosiaalidemokraattinen. ==Lähteet== ==Aiheesta muualla== Luokka:Ruotsalaiset päätoimittajat Luokka:Ruotsalaiset runoilijat Luokka:Vuonna 1959 syntyneet Luokka:Elävät henkilöt
Egotripillä

Egotripillä on 11. marraskuuta 2022 julkaistu Egotrippi-tribuuttialbumi. Albumilla Egotrippi-yhtyeen kappaleita esittää joukko suomalaisia artisteja. Kokoelmalta julkaistiin toukokuussa 2022 ensimmäisenä singlenä Laura Närhen versio ”Asfaltin pinta” -kappaleesta. == Kappaleet == == Arvostelut == * Soundi: Arvio: Egotripille omistettu tribuuttilevy vakuuttaa – esittäjät vievät tuttuja biisejä ilahduttavasti uusiin suuntiin Viitattu 28.12.2022. == Lähteet == Luokka:Suomalaiset popalbumit Luokka:Tribuuttialbumit Luokka:Vuoden 2022 albumit
Paul Sparks

Paul Sparks (s. 16. lokakuuta 1971 Lawton, Oklahoma) on yhdysvaltalainen näyttelijä. Sparks tunnetaan muun muassa HBO-sarjasta Boardwalk Empire, jossa hän esitti gangsteri Mickey Doylea. Hän voitti tästä roolityöstä kaksi Screen Actors Guild Award -palkintoa yhdessä sarjan muiden näyttelijöiden kanssa. Sparks on ollut myös Emmy-palkintoehdokkaana draamasarjasta House of Cards, jossa hänellä oli kirjailija Thomas Yatesin rooli viidennellä tuotantokaudella. The Crown -sarjan toisella tuotantokaudella Sparks näytteli evankelista Billy Grahamia. Sparks on esiintynyt myös teatterilavoilla sekä elokuvissa Mud (2012), Thoroughbreds (2017) ja The Lovebirds (2020). == Yksityiselämä == Sparks sairastaa tyypin 1 diabetesta. Hän on naimisissa näyttelijä Annie Parissen kanssa, ja heillä on kaksi lasta. == Lähteet == == Aiheesta muualla == * Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Vuonna 1971 syntyneet Luokka:Elävät henkilöt
Artjärven Ratulan työväentalo

Artjärven Ratulan työväentalo oli Orimattilan kaupungin Artjärven pitäjän Ratulan kylällä sijainnut työväentalo. ==Historiaa== Artjärven Ratulan työväenyhdistys perustettiin vuonna 1906. Perustavassa kokouksessa jäseniä liittyi yhdistykseen 58. Vuoden 1908 vuosikokouksessa valittiin kaksi jäsentä, joiden tehtävänä oli ostaa tarvikkeita Ratulan kartanosta työväentaloa varten. Kartanon omistaja Eugenia von Etter lupasi kuitenkin rakennushirret ja 4 000 m² tontin ilmaiseksi. Yhdistys ryhtyi heti työhön oman talon saamiseksi. Mäkitupalaiset alkoivat kaataa puita jo seuraavana päivänä, ja torpparit ajoivat niitä rakennuspaikalle. Rakennustyöt aloitettiin kevättalvella ja tupaantuliaisia vietettiin jo syyskuussa. Kansalaissodan jälkeen työväentalo joutui ensin papille ja sitten poliisille. Talo saatiin kuitenkin takaisin yhdistykselle. ==Rakennus== Työväentalo valmistui nopeasti, ja se maksoi 2 800 markkaa. Talo oli kaksikerroksinen hirsitalo, joka vuorattiin myöhemmin pystylaudoituksella. Rakennustyötä valvoivat Juho Rissanen ja E. Lahtinen. Kesällä 1926 työväentaloa laajennettiin ja sen sisätiloja kunnostettiin. Korjaustyöt maksoivat 34 000 markkaa, mutta velat saatiin maksettua vuoteen 1931 mennessä. Työväentalon kunnostaminen jatkui 1930-luvulla. Uusi laajennus valmistui vuonna 1945. Nämä rakennustyöt maksoivat yli 200 000 markkaa. Työväentalo oli täysin velaton vuonna 1948. Tämän vuoksi saatettiin järjestää ns. vapaailtama, jonka tarjoiluista työväenyhdistys vastasi. Talo oli ollut pitkään käyttämättömänä, ja se myytiin vuonna 1996 purettavaksi. Tontti jäi yhdistyksen haltuun. ==Toimintaa työväentalolla== Heti alusta alkaen työväenyhdistys toimi vilkkaasti omalla talollaan paikkakunnan työväen taloudellisen ja henkisen hyvinvoinnin edistämiseksi. Toiminnassa oli puhuja- ja keskusteluseura sekä kirjasto, joka hävisi kansalaissodassa. Toiminta jatkui vilkkaana vuosikymmenten ajan. Mäkitupalaisille, torppareille ja muille maanvuokraajille järjestettiin tiedotustilaisuus. Ratulan VPK järjesti talolla iltamat. Nuoret järjestivät äideille juhlan äitienpäivänä. Vuonna 1954 alettiin työväentalon ”Kinossa” esittää elokuvia. Uusi kulttuuripalvelu sai laajan kannatuksen, ja alkuvuosina elokuvailtoja oli kolme viikossa. Elokuvanäytökset lopetettiin 1970-luvun alussa. Myös työväenyhdistyksen toiminta alkoi tällöin hiipua. == Lähteet == Luokka:Työväentalot Luokka: Orimattilan rakennukset ja rakennelmat
Tony Galento

Domenico Antonio Galento (12. maaliskuuta 1910 Orange, New Jersey – 22. heinäkuuta 1979 Orange, New Jersey) oli newjerseyläinen raskaansarjan nyrkkeilijä. Hän taisteli New Yorkissa 28. kesäkuuta 1939 MM-arvosta Joe Louisia vastaan häviten ottelunsa ensimmäisen kerran tyrmäyksellä. Kaikkiaan hän voitti 112 ottelustaan 79, hävisi 26 ja otteli 6 ratkaisematonta . Italialaissiirtolaisten jälkeläinen Tony Galento aloitti ammattilasinyrkkeilijän uran maaliskuussa 1928 ja seuraavan 15 vuoden aikana hän oli värikkäimpiä raskaansarjan nyrkkeilijöitä omalla tavallaan nyrkkeillä ja omalla värikkäällä, omintakeisella tavallaan käydä vuoropuhelua aikansa median kanssa. Vuonna 1933 Jack Dempsey toimi hänen managerinaan. Tänä 15 vuoden aikana hän kohtasi aikansa nimekkäitä raskassarjalaisia, kuten Johnny Risko, Ernie Schaaf, Arturo Godoy, Al Ettore, Lou Nova, Max Baer ja Buddy Baer. Huippuhetki Galentolla oli MM-ottelu hallitsevaa mestaria Joe Louisia vastaan. Siinä Galento pudotti Louisin kaksi kertaa luvunlaskuun, mutta hävisi kuitenkin tyrmäyksellä 4. erässä. MM-ottelun jälkeen Galentolla oli kaksi merkittävää ottelua. Ensin Lou Novaa vastaan, jonka hän voitti ja sen jälkeen Max Baeria vastaan, jonka hän puolestaan hävisi. Galento ura kesti joulukuulle 1943 asti. Nyrkkeilyuransa jälkeen Galento toimi vielä ammattipainijana. == Elokuvanäyttelijänä == Nyrkkeilyuransa päätyttyä hän sai muutamia pieniä rooleja Hollywood-elokuvissa: *1954: Alaston satama, (Elia Kazanin ohjaus) *1955: Enkeleitä Broadwaylla, (Joseph L. Mankiewiczin ohjaus) *1956: Kaikki riippuu sinusta, (Michael Curtizin ohjaus) *1958: Suolla tuulee, (Nicholas Rayn ohjaus) ==Viitteet== Luokka:Yhdysvaltalaiset nyrkkeilijät Luokka:Yhdysvaltalaiset showpainijat Luokka:Yhdysvaltalaiset elokuvanäyttelijät Luokka:Amerikanitalialaiset Luokka:Vuonna 1910 syntyneet Luokka:Vuonna 1979 kuolleet
M/S Wasaborg

M/S Wasaborg oli uusikaupunkilaisen Zachariassenin varustamon moottorirahtilaiva vuosina 1949–1970. Wasaborg sai alkunsa norjalaisella Sørlandets Skibsbyggeri -telakalla vuonna 1921, mutta työ keskeytyi telakan tai tilaajan taloudellisten vaikeuksien takia ja laiva valmistui lopulta Götaverkenin telakalta Ruotsin Göteborgissa 1924. Alus palveli ensin nimellä Innaren göteborgilaisen Transatlantic-varustamon käytössä, sitten Bernhard- nimisenä kotisatamanaan Norjan Tønsberg. Vuonna 1949 sen osti Uuteenkaupunkiin laivayhtiö Zachariassen & Co ja antoi sille saman nimen kuin varustamon vuosina 1925–1935 omistamalla Suomen suurimmalla höyrylaivalla S/S Wasaborgilla oli ollut. Moottorialus Wasaborg palveli vuoteen 1970 asti, jolloin se purettiin Hampurissa.M/S Wasaborg, Äänimeri. Viitattu 22.11.2022. Lokakuussa 1954 Wasaborg törmäsi sumussa brittihöyrylaiva Argodoniin Elbejoen suulla ollessaan matkalla puutavaralastissa Norrköpingistä Etelä-Afrikan Durbaniin. Vauriot saatiin korjattua seuraavana päivänä läheisessä Cuxhavenin satamassa. Maaliskuussa 1961 Wasaborg irtosi myrskyssä ankkureistaan Klaipedan sataman edustalla Liettuan rannikolla, jossa neuvostoliittolaiset hinaajat saivat sen pelastettua rantakalliohin törmäämiseltä neljän tunnin operaation jälkeen. ==Lähteet== Luokka:Rahtilaivat
Osmanin ritarikunta

Osmanin ritarikunta () oli Osmanivaltakunnassa jaettu kunnianosoitus, joka perustettiin vuonna 1861 sulttaani Abd-ul-Azizin käskystä. Sitä jaettiin kiitoksena ansiokkaasta palveluksesta valtion hyväksi niin sotilaille kuin siviileillekin. Kunnianosoitusta jaettiin neljässä luokassa: * I luokka * II luokka * III luokka * IV luokka == Lähteet == Luokka:Osmanien valtakunnan ritarikunnat
Soinniton uvulaarinen klusiili

Soinniton uvulaarinen klusiili on konsonanttiäänne, jota käytetään esimerkiksi uzbekissa, aleutissa ja joissain arabian murteissa. Se lausutaan kuin soinniton velaariklusiili [k], paitsi että kieli ei kosketa pehmeää suulakea vaan kitakielekettä. Latinalaisia aakkosia käyttävissä kielissä arabialaisissa nimissä esiintyvä soinniton uvulaarinen klusiili (ق) merkitään yleensä q:lla. Se esiintyy esimerkiksi maan nimessä Qatar (arab. قطر, IPA [ˈqɑtˤɑr]). Esimerkiksi suomen kielessä se yleensä kuitenkin lausutaan tavallisen k:n tavoin. Myös kansainvälisessä foneettisessa aakkostossa tätä äännettä edustaa symboli ⟨q⟩ ja vastaava X-SAMPA-symboli on q.Mannell, R.; Cox, F.; Harrington, J. (2009), An Introduction to Phonetics and Phonology, Macquarie UniversityLadefoged, Peter (2005), Vowels and Consonants (2nd ed.), Blackwell.Sjoberg, Andrée F. (1963), Uzbek Structural Grammar, Uralic and Altaic Series, vol. 18, Bloomington: Indiana UniversityQafisheh, Hamdi A. (1977), A short reference grammar of Gulf Arabic, Tucson, AZ: University of Arizona Press, ISBN 0-8165-0570-5 == Lähteet == Luokka:Konsonantit
The Verkkars

The Verkkars on suomalainen elektronisen musiikin / pop-musiikin yhtye. Yhtyeen kappaleet liittyvät pääsääntöisesti Counter-Strike: Global Offensive -videopeliin ja sen kilpapelaamiseen. Yhtyeen singlet EZ4ENCE ja Flashbang Dance on valittu pelin virallisiksi musiikkipakkauksiksi. Yhtyeen kappaleita on kuunneltu eri alustoilla yhteenlaskettuna yli 38 miljoonaa kertaa. Yhtye on esiintynyt livenä muun muassa PGL Major Stockholm 2021 -tapahtumassa. == Historia == The Verkkarsin tarina alkoi vuonna 2019, kun yhtye julkaisi kappaleensa EZ4ENCE. Sen sanoitus koostuu pääosin erilaisista Global Offensive -aiheisista meemeistä, jotka käsittelevät suomalaista Global Offensive -joukkuetta ENCE eSportsia. Kappaleen suosio räjähti, kun kappaleen pääaiheena toimiva ENCE eteni ensimmäisenä suomalaisjoukkueena major-turnauksen finaaliin IEM Katowice 2019 -tapahtumassa. Kun ENCE saapui lavalle tapahtuman finaalissa, areenalla soitettiin EZ4ENCE-kappaletta. Turnauksen aikana kappale nousi myös Spotifyn Suomen TOP50-listalla sijalle 4. Kappale nousi myös useissa eri maissa viraaliksi. Maaliskuussa 2019 Global Offensiven kehittäjä Valve ilmoitti lisäävänsä EZ4ENCE-kappaleen peliin virallisena musiikkipakkauksena. == Singlet == * EZ4ENCE (Warner Music Finland, 2019) * Winlandia (Warner Music Finland, 2019) * Huutista (Warner Music Finland, 2019) * Jingle Dens (Warner Music Finland, 2020) * Flashbang dance feat. n0thing (Warner Music Finland, 2021) * God mode feat. Aleksib (Warner Music Finland, 2024) * mvp (2024) == Lähteet == Luokka:Suomalaiset yhtyeet
Kuukkeli (täsmennyssivu)

Kuukkeli voi tarkoittaa seuraavia: * kuukkelit (Perisoreus), lintusuku * kuukkeli (Perisoreus infaustus), kuukkelien sukuun kuuluva lintulaji * Kuukkeli, Villu Jaanisoon veistos Helsingin Kalasatamassa * Kuukkeli, Kolarin Äkäslompolossa ilmestyvä paikallislehti * Saariselän Kuukkeli, kauppakeskus Saariselällä.
Urho Lähteinen

Urho Herman Lähteinen (6. heinäkuuta 1890 Teisko - 24. marraskuuta 1951 Helsinki) oli suomalainen kommunisti ja urheiluvaikuttaja. Hän kuului Suomen Sosialistisen Työväenpuolueen johtoon ja toimi vuonna 1929 perustetun Työläisurheilun Yhtenäisyyskomitean ensimmäisenä puheenjohtajana. == Elämä == Lähteinen oli mukana Länsi-Teiskon työväenyhdistyksen toiminnassa 17-vuotiaasta. Hän oli ammatiltaan peltiseppä ja työskenteli 1910-luvun jälkipuoliskolla G. W. Sohlbergin tehtaalla Helsingissä. Sisällissodan käynnistyttyä Lähteinen toimi Teiskon punakaartin esikunnan kirjurina ja oli Tampereen taistelun aikana lääkintämiehenä. Syyskuussa 1918 hän sai valtiopetoksesta kymmenen vuoden kuritushuonetuomion, josta hänet armahdettiin keväällä 1920. Vapauduttuaan hän piti peltisepänliikettä Tampereella. Hän oli kommunistisen SSTP:n puolueneuvoston jäsen ja sai vuonna 1923 niin sanotussa rauhanjulistajien jutussa yli kahden vuoden kuritushuonetuomion maanpetoksesta. Myöhemmin Lähteinen asui Helsingissä, jossa hän 1930-luvulla työskenteli muun muassa Halonhankinta Oy:n toimitusjohtajana. Jatkosodan jälkeen hän oli vielä mukana SKDL:n toiminnassa. Tampereen Yritystä ja Tampereen Veikkoja edustanut Lähteinen oli nuorena lahjakas hiihtäjä ja painija. Helsinkiin muutettuaan hän toimi muun muassa Helsingin Jyryn sihteerinä. Hän kuului Työväen Urheiluliiton kommunistioppositioon ja oli kesäkuussa 1929 toimintansa aloittaneen Työläisurheilun Yhtenäisyyskomitean ensimmäinen puheenjohtaja. == Perhe == Urho Lähteisen isä oli voimailijana tunnettu K. A. Lähteinen. Hänen veljiään olivat Teiskon punakaartin päällikkö Onni Lähteinen ja TUL:n varapuheenjohtaja Väinö Lähteinen. == Lähteet == Luokka:Suomalaiset urheilujohtajat Luokka:Suomen sosialistisen työväenpuolueen poliitikot Luokka:SKDL:ssä vaikuttaneet henkilöt Luokka:Suomen Sosialidemokraattisen Puolueen jäsenet Luokka:Suomen sisällissodan punaiset Luokka:Vuonna 1890 syntyneet Luokka:Vuonna 1951 kuolleet
Katseeseen kätketty (vuoden 2015 elokuva)

Katseeseen kätketty () on yhdysvaltalainen jännityselokuva, joka sai ensi- iltansa vuonna 2015. Sen on ohjannut ja käsikirjoittanut Billy Ray, ja se on uudelleenfilmatisointi saman nimisestä argentiinalaisesta vuoden 2009 elokuvasta. Pääosissa näyttelevät Chiwetel Ejiofor, Nicole Kidman ja Julia Roberts. == Juoni == Katseeseen kätketty -elokuvan tapahtumat sijoittuvat vuoteen 2002 ja Los Angelesiin. Ray Kasten (Chiwetel Ejiofor) ja Jess Cobb (Julia Roberts) ovat FBI:n terrorisminvastaisen yksikön tutkijoita, joiden tehtävä on tarkkailla erästä moskeijaa, ja heidän kanssaan tulee tekemään töitä uusi syyttäjä Claire Sloan (Nicole Kidman). Tarina saa ikävän käänteen, kun Cobbin tytär löytyy moskeijan läheltä raiskattuna ja murhattuna. Kasten vannoo, että etsii syyllisen, ja 13 vuotta tapahtumien jälkeen hän uskoo löytäneensä syyllisen murhaan. == Näyttelijöitä == Lähde: Elokuvan ohjaaja Billy Ray tunnetaan paremmin käsikirjoittajana, ja hänen tähän elokuvaan tekemäänsä käsikirjoitusta ja ohjausta on sanottu arvosteluissa paremmiksi kuin alkuperäisessä, vuonna 2010 Oscarin saaneessa elokuvassa. == Lähteet == == Aiheesta muualla == * * * * Luokka:Yhdysvaltalaiset jännityselokuvat Luokka:Yhdysvaltalaiset rikoselokuvat Luokka:Vuoden 2015 yhdysvaltalaiset elokuvat
Wasaborg

Wasaborg tarkoittaa seuraavia: * Wasaborgin talo, Vaasan keskustassa sijaitseva rakennus * M/S Wasaborg, Zachariassenin varustamon moottorirahtilaiva * S/S Wasaborg, Zachariassenin varustamon rahtihöyrylaiva * Wasaborg Savuvehnä, Laitilan Wirvoitusjuomatehtaan vehnäolut == Katso myös == * Vaasapori (suku)
Jaakko Viipuri

Jaakko Mikael Viipuri (17. lokakuuta 1926 Alastaro – 28. joulukuuta 2012 Mikkeli) oli suomalainen yritysjohtaja, joka sai kauppaneuvoksen arvonimen. Viitattu 23.11.2022. Viipurin vanhemmat olivat maanviljelijä Edvard Viipuri ja Aino Kiviranta ja puoliso vuodesta 1955 karjatalousteknikko Aino Sisko Kilpeläinen. Viipuri kävi maanviljelyskoulun 1950 ja valmistui agrologiksi Mustialan maamiesopistosta 1952. Maataloustuottajain Keskusliiton peruskurssin hän suoritti 1953. Viipuri oli Tuottajain Lihakeskuskunnan Helsingin ja Tampereen tukkuosastojen palveluksessa 1953–1958, Osuusteurastamo Itikan tukkuosaston johtaja 1958–1963 ja Osuusteurastamo Karjaportin toimitusjohtaja 1963–1989. Mikkelin kaupunginvaltuuston jäsen hän oli 1969–1980 ja kaupunginhallituksen jäsen 1971. Viipurilla oli myös useita muita luottamustehtäviä. Sotilasarvoltaan hän oli reservin alikersantti. Viipuri sai kauppaneuvoksen arvonimen 1977.Kuka kukin on 1978, s. 1087. Viitattu 23.11.2022. == Lähteet == Luokka:Suomalaiset yritysjohtajat Luokka:Mikkelin kaupunginvaltuutetut Luokka:Kauppaneuvokset Luokka:Vuonna 1926 syntyneet Luokka:Vuonna 2012 kuolleet
Arno Viljanen

Arno Elias Viljanen (16. kesäkuuta 1924 Helsinki – 29. syyskuuta 2004 Turku) oli suomalainen kultaseppä, yrittäjä ja yritysjohtaja, joka sai kauppaneuvoksen arvonimen. Viitattu 22.11.2022. Viljasen vanhemmat olivat kauppaneuvos, kultaseppä Lauri Viljanen ja Impi Minna Agatha Wallenius ja puoliso vuodesta 1947 Sirkka Annikki Jokiaho. Viljanen sai kultasepän oppia Oy Suomen Kellosepät Ab:ssä, tuli ylioppilaaksi Helsingin yhteiskoulu ja reaalilukiosta 1945, valmistui ekonomiksi Helsingin kauppakorkeakoulusta 1949 ja suoritti tarkastusleimaustutkinnon 1954. Hän oli K. Kallio Kulta ja Kello Oy:n palveluksessa 1945–1948 ja johtokunnan jäsen vuodesta 1947, Oy Suomen Kellosepät Ab:n palveluksessa 1949 ja johtokunnan jäsen vuodesta 1953, Suomen Kultasepät Oy:n toimitusjohtaja 1950–1988, johtokunnan jäsen vuodesta 1952 ja hallituksen puheenjohtaja vuodesta 1977, Kultateollisuus Ky:n toimitusjohtaja 1950–1977 ja vuodesta 1982 sekä hallituksen puhenejohtaja vuodesta 1977. Viljasella oli myös lukuisia oman alansa ja muita luottamustehtäviä. Hän oli Saksan liittotasavallan kunniakonsuli Turun ja Porin sekä Vaasan lääneissä 1976–1989. Sotilasarvoltaan Viljanen oli reservin kapteeni. Hän sai kauppaneuvoksen arvonimen 1977. Kuvanveistäjä Jarkko Roth suunnitteli 1984 Arno Viljasen 60-vuotismuistomitalin. Liikesivistysrahastoon on nimetty Sirkka ja Arno Viljasen erikoisrahasto.Kuka kukin on 1978, s. 1092. Viitattu 23.11.2022. == Lähteet == Luokka:Suomalaiset kultasepät Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Suomalaiset lahjoittajat Luokka:Vuonna 1924 syntyneet Luokka:Vuonna 2004 kuolleet
Teuvo Piela

Teuvo Antero Piela (15. joulukuuta 1921 Koivisto – 22. heinäkuuta 1988 Tampere) oli suomalainen yritysjohtaja, joka sai kauppaneuvoksen arvonimen. Viitattu 22.11.2022. Pielan vanhemmat olivat liikemies, laivuri Aleksanteri Piela ja Lyyli Pauliina Suutari ja puoliso vuodesta 1947 opettaja Eeva-Maria (Maija) Sofia Kangasperko. Piela kävi kansakoulun ja Kokkolassa kauppakoulun ja valmistui merkonomiksi Turun kauppaopistosta 1946. Hän oli Saariston Osuuskaupan hoitaja vuodesta 1935, Pallo-Paita Oy:n myyntiedustaja Helsingissä vuodesta 1946, Kankama Oy:n, vuodesta 1952 Reima-Pukine Oy ja vuodesta 1977 Reima Oy, myyntiedustaja Kankaanpäässä vuodesta 1947, myyntipäällikkö ja tuotantopäällikkö 1952–1964, apulaisjohtaja 1964–1970, toimitusjohtaja 1970–1979 ja 1980–1982 ja johtokunnan jäsen 1970–1982. Piela oli Kankaanpään kauppalanvaltuuston jäsen 1960–1972 ja kaupunginvaltuuston jäsen 1972–1976. Hänellä oli myös useita liike-elämän ja muita luottamustehtäviä. Sotilasarvoltaan Piela oli reservin yliluutnantti. Hän sai kauppaneuvoksen arvonimen 1978 ja Kankaanpään puolesta -mitalin 1972. Elokuvakriitikko ja dokumentaristi Mikko Piela on Teuvo Pielan poika. == Lähteet == Luokka:Suomalaiset yritysjohtajat Luokka:Kauppaneuvokset Luokka:Kankaanpään kaupunginvaltuutetut Luokka:Vuonna 1921 syntyneet Luokka:Vuonna 1988 kuolleet
Piela

Piela on muun muassa seuraavien suomalaisten henkilöiden sukunimi: * Kaisu- Leena Piela (1926–2011), radiotoimittaja * Mikko Piela (s. 1956), elokuvakriitikko ja dokumentaristi, Teuvo Pielan poika * Teuvo Piela (1921–1988), yritysjohtaja, kauppaneuvos * Topi Piela (s. 1962), yritysjohtaja * Ulla Piela (s. 1955), perinteen ja kulttuurin tutkija
Setrak Sarkissian

Setrak Sarkissian (; 1936Search Bibliotheek Wetteren Beirut – 21. helmikuuta 2017) oli armenialaista syntyperää ollut libanonilainen darbukansoittaja.Setrak Sarkissian The Darbukka Legend AlpoupenSetrak Sarkissian Azad-Hye Sarkissian aloitti musiikin harrastamisen varhaisella iällä ja pääsi nuorena aikuisena paikalliseen konservatorioon. Häntä innoitti hänen vanhemman veljensä tablansoitto kotona ja sukujuhlissa. Sarkissian ei aina saanut perheensä tukea osakseen, koska muusikon ammatti ei nauttinut korkeaa sosiaalista statusta. Vuonna 1958 Sarkissian aloitti kiertämisen tanssija Nadia Gamalin kanssa. Kaksikko esiintyi yhdessä vuoteen 1962 saakka. Sarkissianin muiden yhteistyökumppaneiden joukossa olivat laulajat Samira Tewfik, Fairuz, Mohammed Abdel Wahab, Farid al-Atraš, Sabah Fakhri, Abdel Halim Hafez, Fayza Ahmed, Warda Al-Jazairia, Sabah ja Majida El Roumi. Tanssijoista hänen kanssaan esiintyivät Nadia Gamalin lisäksi muiden muassa Taheyya Kariokka, Samia Gamal, Fifi Abdou, Nagwa Fouad ja Soheir Zaki. Sarkissian sai lukuisia palkintoja Lähi-idässä ja Euroopassa ansioistaan sekä perinteisen että modernin arabimusiikin parissa. Hänen soitossaan oli myös perinteisen armenialaisen musiikin aineksia. Katolikos Aram I antoi Sarkissianille Mesrop Maštots -mitalin 6. marraskuuta 2009. Presidentti Michel Aoun myönsi hänelle postuumisti presidentillisen hopeisen kunniamerkin. Sarkissian julkaisi monia omia albumeitaan. Hänen sävellyksiään ja sovituksiaan julkaistiin kymmenillä levytyksillä ja lisäksi elokuvien soundtrackeilla. Sarkissian asui perinteisesti armeenien asuttamassa Bourj Hammoudin kaupungissa ja sekä opetti että kiersi esiintymässä kansainvälisesti. Sarkissianilla oli kolme tytärtä ja poika Elian Sarkissian, josta myös tuli lyömäsoittaja. == Lähteet == Luokka:Libanonilaiset muusikot Luokka:Lyömäsoittajat Luokka:Vuonna 1936 syntyneet Luokka:Vuonna 2017 kuolleet
Salem al-Dawsari

Salem al-Dawsari (s. 19. elokuuta 1991) on saudiarabialainen jalkapalloilija, pelipaikaltaan laitahyökkääjä. Hän on pituudeltaan 171-senttimetrinen. Hän on edustanut kotimaansa pääsarjassa al-Hilalia vuodesta 2011 alkaen. Hän on voittanut maansa mestaruuden vuosina 2017, 2018, 2020, 2021 ja 2022 sekä AFC:n mestarien liigan mestaruuden vuosina 2019 ja 2021. Vuoden 2018 alkupuoliskon al-Dawsari oli lainasopimuksella espanjalaisseura Villarrealissa mutta pääsi pelaamaan Espanjan liigassa vain runsaat puoli tuntia viimeisellä sarjakierroksella kotiottelussa Real Madridia vastaan. Saudi-Arabian maajoukkueessa al-Dawsari pelasi ensimmäisen kerran vuonna 2012. Hän on pelannut kaikkiaan yli 70 maaottelua. Hän teki MM-kilpailuissa 2018 joukkueensa 2–1-voittomaalin viimeisessä alkulohko-ottelussa Egyptiä vastaan. MM-kilpailuissa 2022 hän teki joukkueensa 2–1-voittomaalin, kun Saudi-Arabia voitti ensimmäisessä alkulohko-ottelussaan turnauksen ennakkosuosikeihin kuuluneen Argentiinan. Hän teki myös joukkueensa ainoan maalin, 1–2-kavennuksen, viimeisessä alkulohko-ottelussa Meksikoa vastaan, mutta Saudi-Arabia ei päässyt tälläkään kertaa lohkostaan jatkoon. == Lähteet == Luokka:Saudiarabialaiset jalkapalloilijat Luokka:Vuonna 1991 syntyneet Luokka:Elävät henkilöt
Eteläisten työväentalo

Eteläisten työväentalo on Hauhon (vuodesta 2009 lähtien osa Hämeenlinnaa) Eteläisten kylässä sijaitseva työväentalo. Talon omistaa nykyään Hauhon työväenyhdistys ry. ==Historiaa== Eteläisten työväenyhdistys perustettiin vuonna 1907. Talo valmistui vuonna 1911. Vuoden 1916 lopulla yhdistys juhli kymmenvuotispäiviään talollaan. Tuolloin kerrottiin yhdistyksen jäsenmäärän ja jäsenten aktiivisuuden laskeneen alkuinnostuksen jälkeen. Suurin osa jäsenistä oli ”itsellistyöläisiä”. Torpparit, jotka olivat perustamisvaiheessa aktiivisimpia, olivat sittemmin jääneet sivuun. Vuoteen 1931 mennessä toiminta oli kuitenkin vakiintunut, ja sitä kuvailtiin ”säännölliseksi ja varmaksi”, vaikka jäsenmäärä ei ollut suurempi kuin 20. Talo oli vilkkaassa käytössä, ja sitä vuokrattiin myös ulkopuolisille. 1980-luvulla talo oli jonkin aikaa lähes käyttämättömänä. Talon omistaa nykyään Hauhon työväenyhdistys ry, joka vuokraa sitä erilaisia tilaisuuksia varten. Vuonna 2017 talolla järjestettiin marsunäyttely ja eläintarvikekirpputori. ==Rakennus== Talon suunnitteli rakennusmestari Juho Kolari. Suurin osa talon hirsistä saatiin lähiseutujen puretuista taloista. Talon arkkitehtuurissa on jugendvaikutteita, jotka näkyvät erityisesti sen kaari-ikkunoissa sekä salin näyttämön rakenteissa, jonka koristelistat imitoivat antiikin pylväitä. Näyttämön kulissit ovat alkuperäiset, ja ne maalasi mahdollisesti Hämeenlinnan Työväenteatterin silloinen kulissimaalari Lauri Numminen. Käsityönä valmistettu taustakangas eli fondi oli alun perin Alvettulan työväentalossa. Fondi kärsi tuhoja sisällissodan aikaan, kun joku viilsi sen puukolla kahtia. Se korjattiin vuonna 2016 ja palautettiin paikalleen. Talo on maalattu punamullalla. Se on yksikerroksinen, ja sen pinta-ala on noin 200 m², johon sisältyy sali näyttämöineen, ravintola ja keittiö. Taloon on myöhemmin vedetty vesijohto ja tehty sisävessat, myös esteetön wc. 1980-luvulla taloon laitettiin peltikatto. == Lähteet == Luokka:Hämeenlinnan työväentalot Luokka:Hauho
Saleh al-Shehri

Saleh Khaled al-Shehri (s. 1. marraskuuta 1993) on saudiarabialainen jalkapalloilija, pelipaikaltaan hyökkääjä. Hän on pituudeltaan 184-senttimetrinen. Hän edustaa kotimaansa pääsarjassa al-Hilalia. Hän on voittanut maansa mestaruuden vuosina 2020, 2021 ja 2022 sekä AFC:n mestarien liigan mestaruuden vuosina 2019 ja 2021; vuoden 2019 mestarien liigassa hän jäi kuitenkin vaihtopelaajaksi vailla peliaikaa. Aiemmin hän on edustanut kotimaassaan al-Ahlia ja al-Raedia. Kausina 2011–2013 hän oli lainasopimuksella portugalilaisseura Beira-Marissa ja pelasi jälkimmäisellä kaudella Portugalin liigassa seitsemän ottelua, joista kahdessa ensimmäisessä hän teki maalin, vastustajina Moreirense ja Vitória Guimarães. Saudi-Arabian maajoukkueessa al-Shehri pelasi ensimmäisen kerran marraskuussa 2020. Hän on pelannut ennen vuoden 2022 MM-kilpailuja 20 maaottelua ja tehnyt niissä kymmenen maalia. MM-kilpailuissa 2022 hän teki joukkueensa 1–1-tasoitusmaalin alkulohkon ensimmäisessä ottelussa, jossa Saudi-Arabia voitti turnauksen ennakkosuosikeihin kuuluneen Argentiinan maalein 2–1. == Lähteet == Luokka:Saudiarabialaiset jalkapalloilijat Luokka:Vuonna 1993 syntyneet Luokka:Elävät henkilöt
Artjärven Kinttulan työväentalo

Kinttulan työväentalo oli Orimattilan kaupungin Artjärven pitäjän Kiloselan kylässä sijainnut työväentalo. ==Historiaa== Kinttulan työväenyhdistys perustettiin vuonna 1907, ja se toimi vuoteen 1928 saakka. Se oli yksi Artjärven pitäjän viidestä työväenyhdistyksestä. Vuoden 1907 päättyessä yhdistyksessä oli 44 jäsentä, 38 miestä ja 6 naista. Kinttulan työväentalo rakennettiin vuonna 1909. Talo oli suorakaiteen muotoinen yksikerroksinen hirsirakennus, joka oli perustettu kivijalalle. Talossa oli pärekatto. Orimattilan Niinikosken työväenyhdistys osti talon vuonna 1933. Talo purettiin vuonna 1934 ja siirrettiin Niinikoskelle. == Lähteet == Luokka:Työväentalot Luokka: Orimattilan rakennukset ja rakennelmat
Kurjenjärvi

Kurjenjärvi tarkoittaa seuraavia: * Kurjenjärvi, järvi Pielavedellä * Kurjenjärvi, järvi Tampereen Yrjölänkylässä * Kurjenjärvi, järvi Vesannolla * Kurjenjärvi, järvi Virroilla * Vähä Kurjenjärvi, järvi Tampereen Yrjölänkylässä.
John Fisher

John Fisher (n. 1469 Beverley, Yorkshire, Englanti – 22. kesäkuuta 1535 Lontoo) oli englantilainen kardinaali, Rochesterin piispa ja Cambridgen yliopiston kansleri. Fisher teloitettiin kuningas Henrik VIII:n käskystä Englannin uskonpuhdistuksen aikana, koska hän kieltäytyi hyväksymästä kuningasta Englannin kirkon päämieheksi ja koska hän kannatti katolisen kirkon oppia paavin ylivallasta. ==Elämä== Kauppiaan poika Fisher opiskeli Cambridgessa ja vihittiin papiksi vuonna 1491. Hän sai Henrik VII:n äidin Lady Margaret Beaufortin huomion, joka teki hänestä hänen rippi-isänsä ja kappalaisensa. Fisherin vaikutuksesta Margaret perusti Cambridgeen Christ’s Collegen vuonna 1505 ja St. John’s Collegen. Margaretin kuoltua vuonna 1509 Fisher otti vastuun St. John’sista ja vei sen perustamisen loppuun vuonna 1511. Vuonna 1504 hänet nimitettiin Cambridgen kansleriksi ja Rochesterin piispaksi. Hänet nimitettiin yhdeksi englantilaisista piispoista 5. Lateraanikonsiiliin vuonna 1512, mutta hän ei osallistunut kokoukseen. 1520-luvulla Fisher kirjoitti luterilaisuutta ja siihen liittyviä, roomalaiskatolisen kirkon harhaoppisina pitämiä oppeja vastaan, ja sai Manner- Euroopassa mainetta teologina. Englannin ylähuoneessa Fisher vastusti jyrkästi kaikkea valtion puuttumista kirkon asioihin. Fisher puolusti tiukasti katolisen kirkon oppia, mutta humanistina uskoi myös, että joitakin kirkon käytäntöjä olisi uudistettava. Fisher halusi kuitenkin, että tämä uudistus tulisi katolisen kirkon sisältä, ja tuomitsi protestanttisen liikkeen. Kun Henrik VIII:n ja Katariina Aragonialaisen avioliiton pätevyys asetettiin ensimmäisen kerran avoimesti kyseenalaiseksi vuonna 1527, Fisher vihastutti kuninkaan puolustaessaan Katariinaa ja avioliiton pätevyyttä. Myöhemmin hän saarnasi Lontoossa kuningattaren puolesta. Vuonna 1531 hän vastusti kiivaasti sitä, että Henrikille myönnettäisiin titteli ”Englannin kirkon ja papiston ylin pää”, ja myöhemmin hän hylkäsi vuoden 1534 suprematialain, joka antoi kuninkaalle Englannin kirkon herruuden. Maaliskuussa 1534 Henrikin avioliitto Katariinan kanssa julistettiin mitätöidyksi ja avioliitto Anne Boleynin kanssa päteväksi. Fisher ja Thomas More kieltäytyivät vannomasta valaa, joka edellytti, että he hylkäisivät paavin, julistaisivat Henrikin ja Katariina avioliiton pätemättömäksi ja tunnustaisivat, että Henrikin ja Anne Boleynin lapset olisivat laillisia kruununperillisiä. He olivat halukkaita hyväksymään perimysoikeuden parlamentin toimivaltaan kuuluvana asiana, mutta he eivät voineet hyväksyä lain muuta osaa, erityisesti koska siinä kiellettiin paavin valta. Vastikään hyväksytyn maanpetoslain nojalla kieltäytyminen tulkittiin maanpetokseksi. Toukokuun 20. päivänä 1535 paavi Paavali III nimitti Fisherin kardinaaliksi, mikä raivostutti Henrik VIII:n. Hänet asetettiin syytteeseen 17. kesäkuuta, tuomittiin maanpetoksesta ja teloitettiin Lontoon Tower Hillillä. Katolinen kirkko julisti Fisherin pyhimykseksi 19. toukokuuta 1935. ==Lähteet== Luokka:Rochesterin piispat Luokka:englantilaiset kardinaalit Luokka:Englantilaiset teloitetut Luokka:Brittiläiset pyhimykset Luokka:Vuonna 1535 kuolleet Luokka:Cambridgen yliopiston kanslerit
Askolan Itäpuolen työväentalo

Askolan Itäpuolen työväentalo oli Askolan kunnassa Särkijärven rannalla sijainnut työväentalo. ==Historiaa== Askolan Itäpuolen työväenyhdistys oli kunnan ensimmäinen työväenyhdistys, se perustettiin vuonna 1905. Aluksi yhdistyksen kokoukset pidettiin jäsenten asunnoissa ja välillä myös talollisten luovuttamissa tiloissa. Vuonna 1909 yhdistys osti tontin ja Tiilään työväenyhdistykseltä vanhan riihen, joka siirrettiin tontille. Yhdistyksen puheenjohtaja Johan Tähtelä laati työväentalon piirustukset. Työväentalo valmistui syksyllä 1910. Yhdistyksen jäsenet olivat kukin lainanneet työväentalon rakennuskustannusten peittämiseen 20 markkaa ilman korkoa. Kansalaissodan aikana talo oli suljettuna, ja se avattiin käyttöön vuoden 1918 toukokuussa. Työväenyhdistys liittyi syntyneessä hajaannusvaiheessa Suomen Sosialistiseen Työväenpuolueeseen, mikä aiheutti talon sulkemisen kommunistisena uudelleen. Yhdistys palasi SDP:n jäsenyyteen kuitenkin vuonna 1923, ja talo saatiin käyttöön. Vuonna 1946 pidettiin työväenyhdistyksen 40-vuotisjuhla. Osallistujat muistelivat talon olleen jo tuolloin melko heikossa kunnossa. Muutamaa vuotta myöhemmin yleisötilaisuudet talossa kiellettiin. Työväenyhdistyksen toiminnan hiipuminen ja loppuminen kokonaan 1950-luvulla jätti myös työväentalon rappeutumaan. ==Toimintaa työväentalolla== Urheiluseura Särkijärven Yritys, joka oli maineikas pyöräilyseura, oli talon ahkera käyttäjä. Talon vihkiäisissä vuonna 1910 juhlasali oli täynnä juhlayleisöä. Ohjelmassa oli muun muassa runonlausuntaa, puhe ja näytäntö. Soitosta huolehti seitsenhenkinen jousiorkesteri. Iltamien ohjelmassa oli tavanomaisesti muun muassa kertomus, esitelmä, näytelmä ja ilveilyä. Lopuksi oli tunti tanssia.Työväentalolla järjestettiin myös järjestötoiminnan opastuskursseja päättäjäisjuhlineen. == Lähteet == Luokka:Työväentalot Luokka: Askolan rakennukset ja rakennelmat
Prasanna Puwanarajah

Prasanna Puwanarajah (s. 1981) on brittiläinen näyttelijä, joka on toiminut myös käsikirjoittajana ja ohjaajana. Puwanarajah on sukujuuriltaan Sri Lankan tamili, mutta hän on syntynyt ja kasvanut Englannissa. Hänen äitinsä työskenteli psykiatrina ja isänsä hammaslääkärinä. Myös Puwanarajah itse on aikaisemmalta ammatiltaan lääkäri, joka on ollut National Health Servicen palveluksessa. Näyttelijänuralle Puwanarajah on ponnistanut paikallisteatterista. Hän on esiintynyt muun muassa National Theatressa sekä televisiosarjoissa Doctor Foster, Line of Duty, Patrick Melrose ja Ten Percent. Netflix-sarja The Crownin viidennellä tuotantokaudella (2022) Puwanarajah näyttelee toimittaja Martin Bashiria. Hän esitti Bashiria myös vuoden 2013 Diana-elokuvassa, mutta suuri osa hänen osuudestaan leikattiin pois elokuvan lopullisesta versiosta. == Lähteet == == Aiheesta muualla == * Luokka:Brittiläiset näyttelijät Luokka:Brittiläiset lääkärit Luokka:Vuonna 1981 syntyneet Luokka:Elävät henkilöt
Etyylivanilliini

Etyylivanilliini on jauhe, jonka väri vaihtelee valkoisesta keltaiseen. Sen rakenne on kiteinen. Jauheella on suklaamainen ja vanilliinimainen tuoksu. Aineen ei ole todettu olevan voimakkaasti myrkyllinen. Sitä hyödynnetään useilla teollisuuden aloilla. Se on yleisimmin käytetty synteettinen aine hajusteteollisuudessa. Se on myös usein käytetty raaka-aine elintarvikelisäaineiden valmistuksessa. Se on raaka-aineena myös kosmetiikkateollisuudessa ja lääketeollisuudessa. Sitä käytetään myös eläinten rehussa ja galvanointiteollisuudessa. Synonyymejä ovat bubonaali, 3-etoksi-4-hydroksibentsaldehydi ja vanbeenoli. Etyylivanilliinin kemiallinen kaava on C9H10O3. MDL-numero on MFCD00006944 ja CAS-numero 121-32-4. Kiehumispiste on 285 °C, sulamispiste on 74–79 °C ja leimahduspiste on yli 110 °C. Sopiva säilytyslämpötila on huoneenlämpötila. == Lähteet == == Aiheesta muualla == * PubChem: Ethyl vanillin * Human Metabolome Database (HMDB): Ethyl vanillin * Food Component Database (FooDB): Ethyl vanillin * Kyoto Encyclopedia of Genes and Genomes (KEGG): Ethyl vanillin * PheroBase: Semiochemical - ethyl vanillin * Dr. Duke's Phytochemical and Ethnobotanical Databases: Ethyl-vanillin Luokka:Eetterit
Tornikotilot

Tornikotilot (Turritellidae) on kotiloihin kuuluva nilviäisheimo. Heimon lajeja tavataan merivesistä. == Taksonomia ja anatomia == Tornikotilot jaetaan viiteen alaheimoon ja 19 sukuun. Lajeja on noin 125-150\. Tornikotiloiden kuori on muodoltaan pitkä, kapea, kartiomainen ja kierteinen. Jollain lajeilla kierteisyys on hyvin löyhä. Kuoren sulkulevy on pyöreä, ja sen reunassa on sukasia. Heimon lajien jalka on suhteellisen lyhyt ja pää suuri. Silmät sijaitsevat pitkien tuntosarvien päissä. ==Levinneisyys ja elintavat== Tornikotiloita tavataan maailmanlaajuisesti lämpimistä ja lauhkeista meristä. Ne elävät hiekka- tai mutapohjaisilla alueilla tai koralliriutoilla matalista vesistä aina 500 metrin syvyyteen. Ne kaivautuvat usein pohjaan. Tornikotilot suodattavat vedestä eloperäisiä hiukkasia ravinnokseen. == Lähteet == Luokka:Kotilot
Luumäen Pojat

Luumäen Pojat eli LuPo on vuonna 1920 perustettu Luumäellä toimiva urheiluseura. Seuran lajeihin kuuluvat hiihto, mäkihyppy, jalkapallo, jääkiekko, pesäpallo ja yleisurheilu. Seuran nykyinen pääpaino on junioritoiminnassa, mutta myös aikuisille järjestetään toimintaa. Seura vuokraa myös Risulahden tanssilavaa erilaisiin tilaisuuksiin ja tanssi-iltojen järjestämiseen. == Tunnettuja LuPon kasvatteja == * Miika Franssila, jääkiekkoilija * Erkki Kivelä, pesäpalloilija sekä yritys- ja urheilujohtaja * Mikko Kuningas, jalkapalloilija ==Lähteet== Luokka:Luumäki Luokka:Suomalaiset urheilun yleisseurat
Lemin Eskot

Lemin Eskot on vuonna 1915 perustettu Lemillä toimiva urheilun yleisseura. Seuran nykyisiin lajeihin kuuluvat hiihto, ampumahiihto, ampumaurheilu ja suunnistus. Seura vuokraa myös Jalkosalmen tanssilavaa erilaisiin tilaisuuksiin. Lemin Eskot järjestää lavalla perinteiset juhannusaaton tanssit sekä säätilanteen salliessa juhannuskokon. == Tunnettuja Lemin Eskojen urheilijoita == * Mirja Hietamies-Eteläpää, hiihtäjä ja olympiavoittaja * Miina Huttunen, hiihtäjä * Niilo Nikunen, yhdistetyn hiihtäjä * Juho Näivä, ampumahiihtäjä * Risto Punkka, ampumahiihtäjä * Esko Saira, ampumahiihtäjä ja olympiamitalisti ==Lähteet== Luokka:Lemi Luokka:Suomalaiset urheilun yleisseurat